วันเดอร์แมน (ละครชุด)

วันเดอร์แมน () เป็นละครชุดทางโทรทัศน์อเมริกันที่สร้างโดยเดสติน แดเนียล เครตตัน และแอนดรูว์ เกสต์ สำหรับบริการสตรีมมิงดิสนีย์+ สร้างจากตัวละครชื่อเดียวกันของมาร์เวลคอมิกส์ และเป็นละครชุดเรื่องที่ 17 ในจักรวาลภาพยนตร์มาร์เวล ที่สร้างโดยมาร์เวลสตูดิโอส์ภายใต้สังกัดมาร์เวลเทเลวิชัน ละครชุดมีความต่อเนื่องร่วมกันกับภาพยนตร์ เกสต์ทำหน้าที่เป็นโชว์รันเนอร์ ละครชุดยังสร้างโดยแฟมิลีโอว์น และโอนิกซ์คอลเล็กทิฟ ละครชุดเล่าเรื่องราวของไซมอน วิลเลียมส์ ที่พยายามคว้าบทบาทนำในภาพยนตร์สร้างใหม่เรื่อง วันเดอร์แมน ร่วมกับเทรเวอร์ สแลตเตอรี

ยาห์ยา อับดุล-มาทีน ที่ 2 แสดงนำเป็น ไซมอน วิลเลียมส์ / วันเดอร์แมน ร่วมกับ เอ็กซ์ มาโย, ซลัตโก บูริช, เอเรียน มอยเอด, โชล่า อเดวูซี, ดีมีเทรียส กรอสส์, เบเชอร์ ซิลเวน, คาเมรอน เจ. มีโดวส์, โอลิเวีย เทอร์ลบี, ไบรอน โบเวอส์, โจ แพนโทลิอาโน, จอช แก็ด และเบน คิงสลีย์ (สแลตเตอรี) เมื่อเดือนธันวาคม ค.ศ. 2021 เครตตันเซ็นสัญญากับมาร์เวลสตูดิโอส์เพื่อสร้างละครชุดทางโทรทัศน์สำหรับดิสนีย์+ โดยมีละครชุดแนวตลกเรื่องหนึ่งอยู่ในระหว่างการพัฒนาแล้วในขณะนั้น ละครชุดได้รับการเปิดเผยเมื่อเดือนมิถุนายน ค.ศ. 2022 ว่าจะเล่าเรื่องของวันเดอร์แมน โดยเกสต์มีส่วนร่วมกับละครชุด และเครตตันทำหน้าที่กำกับบางตอนในละครชุด อับดุล-มาทีน เข้าร่วมทีมนักแสดงในเดือนตุลาคม สเตลลา เม็กฮี และเจมส์ พอนโซลด์ ทำหน้าที่เป็นผู้กำกับในเดือนกุมภาพันธ์ ค.ศ. 2023 การถ่ายทำเริ่มต้นในช่วงต้นเดือนเมษายน ค.ศ. 2023 ในลอสแอนเจลิส ก่อนจะหยุดการถ่ายทำชั่วคราวในเดือนพฤษภาคมเนื่องจากเกิดการประท้วงของสมาคมนักเขียนแห่งอเมริกา 2023 ละครชุดกลับมาถ่ายทำต่อในเดือนมกราคม ค.ศ. 2024 และสิ้นสุดในเดือนเมษายน ละครชุดได้รับการเปิดเผยอย่างเป็นทางการในเดือนตุลาคม ค.ศ. 2024

วันเดอร์แมน ออกอากาศทุกตอนบนดิสนีย์+ ในวันที่ 27 มกราคม ค.ศ. 2026 จำนวนแปดตอน เป็นส่วนหนึ่งของเฟสหกในจักรวาลภาพยนตร์มาร์เวล ภายใต้ชื่อ "มาร์เวล สปอร์ตไลต์"

 นักแสดง 
 ยาห์ยา อับดุล-มาทีน ที่ 2 รับบท ไซมอน วิลเลียมส์ / วันเดอร์แมน: นักแสดงผู้ได้รับพลังวิเศษจนกลายเป็นฮีโร่ชื่อ วันเดอร์แมน
 เบน คิงสลีย์ รับบท เทรเวอร์ สแลตเตอรี:นักแสดงผู้ล้มเหลวซึ่งก่อนหน้านี้สวมบทบาทเป็นแมนดารินและถูกลักพาตัวโดยเท็นริงส์ กลายเป็น "ตัวตลก" ของซู เหวินหวู่ คิงส์ลีย์กลับมารับบทเดิมจากเรื่อง ไอรอนแมน 3 (2013) และ ชาง-ชี กับตำนานลับเท็นริงส์ (2021)
 เดเมตริอุส กรอส รับบท อีริก วิลเลียมส์ / กริมรีปเปอร์: น้องชายของไซมอน
 เอ็ด แฮร์ริส รับบท นีล ซาโรยัน: ผู้จัดการส่วนตัวของไซมอน

นอกจากนี้ ลอเรน เกลเซียร์ ยังได้รับบทบาทสนับสนุนที่ยังไม่เปิดเผย

 อ้างอิง 

 แหล่งข้อมูลอื่น 



หมวดหมู่:จักรวาลภาพยนตร์มาร์เวล